open-index/open-wikipedia-markdown huggingface dataset:
Tonje Unstad

**Tonje Unstad** (født 4. januar 1981) er en nordnorsk viseartist og låtskriver fra Liland i Evenes kommune i Nordland Fylke.

Unstad debuterte med musikkalbumet *[[Sett (album)|Sett]]* i april 2006. Hun har blitt brukt som musiker og tekstforfatter i blant TV- og filmproduksjoner. Etter barneplata *[[Mygga og flua]]* i 2011 har hun også holdt konserter for barn. Tonje Unstad har gjort plateinnspillinger og turnéer med Jan Eggum og andre artister, samt besøkt en rekke barne- og ungdomsskoler gjennom Rikskonsertene. Hun har mottatt flere priser for arbeidet sitt. Blant annet fikk hun Spellemannprisen 2009 i klassen viser for sitt andre album, *[[Æ ror aleina]]* og Spellemannprisen 2011 i klassen barneplate for *Mygga og flua*.

I tillegg har Tonje Unstad i flere år vært instruktør i låtskriving for ungdom under NUK++ under Festspillene i Nord-Norge. Festivalen var også stedet der hun hadde noen av sine første sceneopptredener. Hun var i 15 år tilknyttet festivalen som deltaker, ledsager eller instruktør. I 2013 mottok hun Willy Oftedals Ærespris for dette arbeidet.

Utgivelsene *[[Æ ror aleina]]*, *[[Mygga og flua]]* og Svermere er gitt ut på Tonje Unstads eget selskap NOVISE.

Tonje Unstad kommer fra Liland i Evenes nord i Nordland. Hun bor nå i Tromsø.

## Diskografi
* 2006: *[[Sett (album)|Sett]]* (Kirkelig Kulturverksted)
* 2009: *[[Æ ror aleina]]* (Novise)
* 2011: *[[Mygga og flua]]* (Novise)
* 2016: *Svermere* (Novise/Musikkoperatørene)
* 2018: *Musling med melk* (Novise)
* 2025: *Kloakksymfonier* (Novise)

;Medvirkning på plate, film, i TV-produksjoner og spill

* 2001: Maria Solheim: *Barefoot* 
* 2006: *[[Smak av sommer]]*, samleplate med blant andre Lars Lillo-Stenberg, Kari Bremnes og Karoline Krüger 
* 2007: *[[Elias og Kongeskipet]]* (tekst og vokalbidrag)
* 2008: *[[Ungene i gata og RockeRagnar]]* (videospill der Unstad skrev sangtekster til musikk av Gaute Storaas)
* 2008: NRKs *[[Ut i naturen]]* (medkomponist til program)
* 2009: Petter Carlsen
* 2010: Amund Enger
* 2010: NRK Portrettprogram, Sangskatter 
* 2011: Jan Eggum
* 2011: Lars Martin Myhre 
* 2012: Forsvarets Musikkorps spiller Thorbjørn Egners barneviser (vokal)
* 2012: Sommer i P2: manus/musikkutvalg
* 2013: NRK TV: tekster til Barne-TV

## Priser og stipender
* 2006: Svarta Bjørn-stipendet, utdelt av Vinterfestuka i Narvik
* 2007: Statens Kunstnerstipend: etablererstipend
* 2010: Spellemannprisen 2009 i klassen vise for plata *Æ ror aleina*
* 2010: Evenes kommunes kulturpris 
* 2010: Prøysenprisen
* 2011: Arvid Hanssenstipendet
* 2012: Spellemannprisen 2011 i klassen barneplate for *Mygga og flua*
* 2012: Harstad Sparebanks kulturpris
* 2012: Kardemommestipendet 
* 2013: Willy Oftedals Ærespris 
* 2019: Nominert til Spellemannprisen 2018 i klassen barnemusikk for *Musling med melk*
* 2020: Trygve Hoffs minnepris
* 2026: Nominert til Spellemannprisen 2025 i klassen barnemusikk for *Kloakksymfonier*

## Referanser


## Eksterne lenker
* 
* 
* http://www.an.no/cd/meningsfull-og-smart-tonje-unstad/r/1-33-5819442
Rudolf Felder

**Rudolf Felder** (1842–1871) var en østerriksk entomolog og jurist.

Som zoolog arbeidet blant annet med å klassifisere insekter: Særlig sommerfugler, blant annet flere store svalestjerter. Han har beskrevet (autor) flere arter, mange sammen med sin far Cajetan Felder. Sammen bygde de opp en stor insektsamling.

## Publikasjoner
* 1859 – *Lepidopterologische Fragmente. *Wiener Entomologische Monatschrift 3:390–405. – (medforfatter sammen med: Felder C.)
* 1860 eller 1861 – *Lepidopterorum Amboinensium a Dre L. Doleschall annis 1856 – 1868 collectorum species novae, diagnostibus collustratae. *Sitzungsberichten der k. Akademie der Wissenschaften zu Wien, Jahr. 
* 1865 – *Reise der österreichischen Fregatte Novara um die Erde. . . .*. Zool. Theil. Vol. 2, Part 2. Lepidoptera. (Wien.) (medforfatter sammen med: Felder, C og Alois Friedrich Rogenhofer)

## Annen litteratur
* Schiner, J.R., 1872: Rudolph Felder. Ein Nachruf.* Verhandlungen der kaiserlich-königlichen zoologisch-botanischen Gesellschaft in Wien*, 22: 41-50.
* Anonym 1871: [Felder, R.]  *Petites Nouv. Ent*. 1(30):122
* Gilbert, P. 2000: *Butterfly Collectors and Painters. Four centuries of colour plates from The Library Collections of The Natural History Museum, London*. – Singapore, Beaumont Publishing Pte Ltd.
Anja Huber

**Anja Huber** (født 20. mai 1983 i Berchtesgaden) er en tysk skeletonkjører som deltok i de olympiske vinterleker 2006 i Torino, og 2010 i Vancouver.

Huber vant en olympisk bronsemedalje i skeleton under vinter-OL 2010 i Vancouver. Hun kom på tredjeplass i konkurransen bak britiske Amy Williams og Kerstin Szymkowiak fra Tyskland

Hun har vunnet to gullmedaljer i VM i skeleton, 2008 i Altenberg vant hun både damekonkurransen og mixed lag.

## OL-medaljer
* 2010  Vancouver -  Bronse i skeleton, damer  Tyskland

## Referanser


## Eksterne lenker
* 
*
Kerstin Szymkowiak

**Kerstin Szymkowiak** (født **Jürgens** 19. desember 1977) er en tysk skeletonkjører som deltok i de olympiske vinterleker 2010 i Vancouver.

Szymkowiak vant en olympisk sølvmedalje i skeleton under vinter-OL 2010 i Vancouver. Hun kom på andreplass i konkurransen bak britiske Amy Williams

Hun har vunnet tre bronsemedaljer i VM i skeleton, 2004 i Königssee 2008 i Altenberg og 2009 i Lake Placid.

## OL-medaljer
* 2010  Vancouver -  Sølv i skeleton, damer  Tyskland

## Eksterne lenker
* 
*
Crimetime Orchestra

**Crimetime Orchestra** er et norsk mini-storband som spiller eksperimentell jazz og frijazz. 

Orkesteret ble startet i 2002 etter en hyllestkonset til bassist Bjørnar Andresen året før. Andresen var selv med i bandet og ledet det til han døde i 2004. Orkesteret består av en fast kjerne medlemmer, mens resten av bestetningen kan variere fra konsert til konsert. 

Orkesteret ga ut debutalbumet *Life is a Beautiful Monster* i 2004 på Jazzaway Records. I 2009 ga de ut *Atomic Symphony*, og ble for det nominert til Spellemannprisen 2009 i åpen klasse. 

## Medlemmer
Følgende musikere er eller har vært involvert i Crimetime Orchestra:
* Jon Klette: altsaksofon
* Vidar Johansen: tenorsaksofon
* Bugge Wesseltoft: tangenter og elektronikk
* Gisle Johansen: tenorsaksofon
* Bjørnar Andresen: bass
* Paal Nilssen-Love: slagverk og perkusjon
* Ingebrigt Håker Flaten: bass
* Per Zanussi: bass
* Hild Sofie Tafjord: valthorn
* Kjetil Møster: saksofon
* Sjur Miljeteig: trompet
* Øyvind Brække: trombone
* Anders Hana: gitar
* Øyvind Brække: trombone
* Mats Eilertsen: bass
* Per Oddvar Johansen: slagverk
* Stian Westerhus:  gitar
* Håkon Kornstad:  saksofon
* Håvard Wiik: piano

## Referanser


## Eksterne lenker
*
Berge Mevatne

**Berge Mevatne** (født 15. april 1897, død 21. september 1978) var en norsk skipsfører i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Mevatne var fra Tysnes i Hordaland og reiste ut i utenriksfart i 1914. Han tok styremannskolen i 1917, radioskolen i 1919 og skipsførerskolen i 1921.

Fra 1939 var Mevatne kaptein på Christian Haalands rederi sin DS «Alaska».
## Redningsskip i konvoifart
Mevatne førte i 1942 DS «Alaska». Skipet hadde tatt om bord last i Colombo på Ceylon. Den 8. oktober kom skipet til Freetown i Vest-Afrika og den 16. oktober sluttet DS «Alaska» seg til konvoi SL 125 med Storbritannia som mål. Den 30. oktober ble DS «Alaska» utpekt til redningsskip, da konvoiens opprinnelige redningsskip var senket.

Det britiske troppetransportskipet «President Doumer» ble torpedert av en tysk undervannsbåt og gikk ned. DS «Alaska» tok opp overlevende, men ble i løpet av tiden dette tok skilt fra konvoien. DS «Alaska» ble selv torpedert og sterkt skadet. Til tross for dette klarte skipsfører Mevatne å bringe skip og mannskap til sikker havn i Portugal, etter at de 53 overlevende fra «President Doumer» var overført til en britisk korvett. Skipet ankom Lisboa 13. november.

## Utmerkelser
I statsråd 2. juli 1943 ble skipsfører Mevatne tildelt Krigskorset «for fremrakende innsats ved å bringe d/s «Alaska» i havn under særdeles vanskelige og farefulle omstendigheter». Den lange innstillingen om dekorering var kommet til etter Handelsdepartementets initiativ, med tilslutning fra Forsvarsdepartementet og Nortraship. Krigskorset ble tildelt av kong Haakon under en audiens i 1943. For sin innsats under krigen ble Mevatne også tildelt Krigsmedaljen. Mevatne ble også hedret av britene og utnevnt til offiser av Order of the British Empire. Videre mottok Mevatne Lloyd's War Medal for Bravery at Sea og Norges rederiforbunds gullmedalje.

## Referanser
Jon Montgomery

**Jon Montgomery** (født 6. mai 1979 i Russell i Manitoba) er en canadisk skeletonkjører som deltok i de olympiske vinterleker 2010 i Vancouver. Montgomery ble olympisk mester under lekene, idet han vant konkurransen foran Latvia Martins Dukurs og Aleksandr Tretjakov fra Russland.

I verdensmesterskapet i skeleton i 2008 i Altenberg ble han nummer to, både i ener og i mixedlag.

Montgomery har siden 2013 vært programleder for den canadiske utgaven av The Amazing Race.

## OL-medaljer
* 2010  Vancouver -  **Gull** i skeleton, menn  Canada

## Referanser


## Eksterne lenker
* 
* 
*
One Cold Winter’s Night

***One Cold Winter's Night*** er det andre konsertalbumet til det amerikanske progressiv/power metal-bandet Kamelot.

Albumet ble utgitt 14. november 2006, og er det første til bandet med keyboardist Oliver Palotai. Konserten ble innspilt på Rockefeller Music Hall i Oslo 11. februar 2006, og er også utgitt på DVD.

## Sporliste
;CD 1
# Intro: «Un Assassinio Molto Silenzioso»
# «The Black Halo»
# «Soul Society»
# «The Edge of Paradise»
# «Center of the Universe»
# «Nights of Arabia»
# «Abandoned»
# «Forever»
# Keyboardsolo
# «The Haunting (Somewhere in Time)»
# «Moonlight»

;CD 2
# «When the Lights Are Down»
# «Elizabeth»
# «March of Mephisto»
# «Karma»
# Trommesolo
# «Farewell»
# Curtain Call/Outro
# Epilogue [japansk bonus]

;DVD
# Intro: «Un Assassinio Molto Silenzioso»
# «The Black Halo»
# «Soul Society»
# «The Edge of Paradise»
# «Center of the Universe»
# «Nights of Arabia»
# «Abandoned»
# «Forever»
# Keyboardsolo
# «The Haunting»
# «Moonlight»
# «When the Lights Are Down»
# «Elizabeth»
# «March of Mephisto»
# «Karma»
# Trommesolo
# «Farewell»
# Curtain Call/Outro

## Personell
;Kamelot
* Roy Khan – vokal
* Thomas Youngblood – gitar
* Glenn Barry – bassgitar
* Casey Grillo – trommer
* Oliver Palotai – keyboard
;Gjesteartister
* Sascha Paeth – gitar på «Moonlight»
* Simone Simons – vokal på «The Haunting»
* Mari Youngblood – vokal på «Center of the Universe», «Abandoned» og «Elizabeth pt I, II & III»
* Elisabeth Kjærnes – vokal på «Nights of Arabia» og «March of Mephisto»
* Snowy Shaw – spiller Mephisto på «March of Mephisto»
* Karianne Kjærnes, Marianne Follestad og Kristian Kjærnes – kor
* Shagrath – stemmen til Mephisto på «March of Mephisto»
* Liv Nina Mosveen – vokal «Elizabeth»
* Cinzia Rizzo – vokal på «Un Assassinio Molto Silenzioso» 

## Eksterne lenker
*
Martins Dukurs

**Martins Dukurs** (født 1984) er en latvisk skeletonkjører som deltok i De olympiske vinterleker i 2006 i Torino, 2010 i Vancouver og 2014 i Sotsji.

Dukurs vant en olympisk sølvmedalje i skeleton under Vinter-OL 2010 i Vancouver, bak gullvinneren Jon Montgomery fra Canada. Han vant sølvmedalje også under Vinter-OL 2014 i Sotsji.

Han vant gull i VM i 2011, 2012, 2015, 2016, 2017 og 2019.

Under Vinter-OL 2022 i Beijing, ble han nummer 7.

## OL-medaljer
* 2010  Vancouver -  Sølv i skeleton, menn  Latvia
* 2014  Sotsji -  Sølv i skeleton, menn  Latvia

## Referanser


## Eksterne lenker
*
Aleksandr Tretjakov

**Aleksandr Vladimirovitsj Tretjakov** (russisk: Александр Владимирович Третьяков; født 1985) er en russisk skeletonkjører som deltok i de olympiske vinterleker 2006 i Torino, 2010 i Vancouver og 2014 i Sotsji.

Tretjakov vant en olympisk bronsemedalje i skeleton under vinter-OL 2010 i Vancouver. Han kom på tredjeplass i konkurransen bak Jon Montgomery fra Canada og Martins Dukurs fra Latvia. I 2014 ble han olympisk mester i skeleton.

Under Vinter-OL 2022 i Beijing, ble han nummer 4.

## OL-medaljer
* 2014  Sotsji –  Gull i skeleton, menn  Russland
* 2010  Vancouver –  Bronse i skeleton, menn  Russland

## Referanser


## Eksterne lenker
*
Rognes Idrettslag

**Rognes Idrettslag** (**Rognes IL**) er et idrettslag fra Rognes i Midtre Gauldal kommune i Trøndelag.

Olympia- og verdensmesteren Marit Bjørgen representerer Rognes IL.

## Eksterne lenker
* Rognes IL på speaker.no
Norsk nevropsykologisk forening

**Norsk Nevropsykologisk Forening** er en interesseforening tilsluttet Norsk Psykologforening. Foreningen har som formål å fremme nevropsykologi i Norge, stimulere nasjonal og internasjonal kontakt, bidra til nevropsykologisk utviklingsarbeid og drive opplysningsvirksomhet. Foreningen arrangerer møter og kurs for norske nevropsykologer. Foreningen ble stiftet i 1996 og hadde i februar 2012 361 medlemmer.

Organisasjonen utgir tidsskriftet *Nevropsykologi : Medlemsblad for Norsk Nevropsykologisk Forening*

## Referanser


## Eksterne lenker
* Norsk Nevropsykologisk Forenings nettsider
Knud Øyen

**Knud Iversen Øyen** (1865–1942) var en norsk jurist og Høyrepolitiker som var justisminister 1926–28, fylkesmann i Hedmark 1926-1935, og ekspedisjonssjef i Justisdepartementet 1910-26.

Han var sønn av en fjellbonde i Folldal i nordre Østerdalen. Han tok artium i 1886 og ble cand.jur. i 1891. I årene 1891-92 var han først fullmektig og deretter kompanjong i Johan Castbergs advokatkontor på Gjøvik. Han arbeidet i Justisdepartementet fra 1892. Han ble byråsjef i 1898 og ekspedisjonssjef i 1910.

Han bodde fra 1901 på Ljan og deltok i kommunepolitikken i Aker kommune. Han var varaordfører i to perioder 1908-1913, og satt i formannskapet 1905–13 og 1917-19. Han var også styremedlem i Akers sparebank 1918–28.

Øyen var justisminister i Ivar Lykkes regjering fra 26. juli 1926 til 27. januar 1928, 

Bare tre måneder før han ble statsråd hadde han blitt utnevnt til fylkesmann i hjemfylket Hedmark. Mens Øyen var statsråd, var fylkesfullmektig Peder Hommelstad konstituert amtmann. 

Øyen ble ridder av St. Olavs Orden i 1912, og kommandør i 1936. Han var også kommandør av Nordstjerneordenen.

## Referanser


## Eksterne lenker
*
Hodori

**Hodori** (koreansk: 호돌이) var maskoten som ble benyttet i forbindelse med Sommer-OL 1988 i Seoul, Sør-Korea.

Figuren er stilisert tiger, designet av Kim Hyun som en vennlig og smilende Sibirtiger for å illustrere de vennlige og gjestfrie tradisjonene til det koreanske folket. Navnet *Hodori* ble valgt fra 2295 forslag sendt inn som en del av en konkurranse. 

*Ho* kommer av det koreanske ordet for tiger (horangi, 호랑이) mens *dori* er avledet av det koreanske ordet for gutter.

Det ble også laget en kvinnelig versjon av maskoten, *Hosuni*, men den ble lite brukt.

## Eksterne lenker
* Sommer-OL 1988 hos IOC
Jimmy Shea

**James Edmund «Jim» Shea jr.** (født 10. juni 1968 i Hartford i Connecticut), amerikansk skeletonkjører som deltok i de olympiske vinterleker 2002 i Salt Lake City.

Shea ble olympisk mester i skeleton under Vinter-OL 2002 i Salt Lake City. Han vant konkurransen foran Martin Rettl fra Østerrike og Gregor Stähli fra Sveits.

Shea avla den olympiske ed på vegne av deltakerne foran vinterlekene i Salt Lake City 2002.

Han er barnbarn til Jack Shea som ble olympisk mester to ganger i hurtigløp på skøyter under Vinter-OL 1932 i Lake Placid.

## OL-medaljer
* 2002  Salt Lake City -  **Gull** i skeleton, menn USA

## Referanser


## Eksterne lenker
*
Musepack

**Musepack** er en lydkodek med kvalitetstap.

## Egenskaper
* Vekta ligger på høy kvalitet ved høy bitrate.
* Støtter pausefri avspilling.
* Åpen/fri programvare (LGPL). Opprinnelig basert på MP2, men på grunn av rask utvikling siden 1997, skal det være få eller ingen patenter igjen.
## Eksterne lenker
*
Elsa Skjerven

**Elsa R. Skjerven** (1919–2005) var en norsk politiker for Kristelig Folkeparti. Hun var statsråd i Familie- og forbrukerdepartementet i Per Bortens regjering fra 1965 til 1971, til sammen 5 år, 5 måneder og 5 dager. Som vararepresentant til Stortinget møtte hun 76 dager.

## Biografi
Elsa Skjerven var en av flere «prestekoner» som engasjerte seg i politisk arbeid gjennom KrF på 1950- og 60-tallet. Hun tok eksamen i elementær musikkteori ved Musikkonservatoriet i 1941, og utdannet seg som lærer ved Elverum lærerskole i 1943. Hun var gymnastikklærer ved Levanger lærerskole, Innherred sykepleierskole og Strinda realskole og gymnas. Hun var bosatt i Trondheim i 40 år og medlem av bystyret i 23 år. Mot slutten av denne tiden var hun kommunalråd i kultur-og undervisningssektoren i åtte år. Men i 1982 flyttet hun til Bærum.

Som statsråd ble det en av hennes første oppgaver å sørge for at hennes departement fikk en politisk betydning. I det mannsdominerte, politiske miljøet ble det gjerne kalt «kjerringdepartementet». Da hun tiltrådte som statsråd, lå det én eneste sak og ventet på henne, nemlig en forskrift om bunader.

## Verv

* Medlem av Trondheim bystyre fra 1959 til 1983, fra 1972 også medlem av formannskapet
* Vararepresentant til Stortinget i periodene 1965–1969, 1969–1973 og 1973–1977
* Medlem av Sør-Trøndelag fylkesting fra 1979 til 1982  
* Medlem av Kringkastingsrådet 
* Medlem av Markedsrådet
* Representantskapsmedlem i Spareskillingsbanken 
* Styremedlem for Statens Kjølemaskinistskole
* Formann i Helgerud menighetsråd
* Formann for Kristelig Folkepartis Kvinner fra 1974 til 1976. 
* Medlem av landsstyret i Kr.F.K. i 12 år. 
* Æresmedlem i Kr.F. fra 1985

## Heder
* KS-medaljen i 1983

## Kilder
* Dagfinn Høybråten: *[[Nekrolog]] over Elsa Skjerven* i Aftenposten 4. november 2005 del2 side 15
* Thorleif Andreassen: *ELSA SKJERVEN FYLLER 75 ÅR: Taler tidligere partifeller midt imot* Intervju i Aftenposten 27. november 1994 side 17
* Ole Johan Nilsen: *Fra politikk til menighet* 70-års-omtale i Aftenposten morgen 11. desember 1989 side 10
* Hvem Hva Hvor 1967 side 164
Paul K. Monsen

**Paul Kornelius Monsen** (født 7. oktober 1906, død 30. november 1973 i Stange) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

## Kvarstadbåtene
Monsen var i 1942 skipsfører på en av de såkalte kvarstadbåtene, de norske skipene som ble liggende i Göteborg etter det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Monsen var skipsfører på  MT «Rigmor». Skipet forlot Göteborg 31. mars 1942, samtidig som MT «B.P. Newton» og MT «Lind». MT «Rigmor» ble to ganger angrepet av tyske bombefly og påført skade. Mannskapet måtte gå i livbåtene og ble reddet av det britiske orlogsfartøyet HMS «Eskimo». Den sterkt skadete MT «Rigmor» ble senket av britene for å unngå at det falt i fiendens hender.

Kampen om kontroll over norsk tonnasje og kvarstadbåtenes utbrudd vakte stor oppmerksomhet, ikke minst fordi kun to av de ti skipene som brøt ut sist i mars 1942 kom fram til alliert havn. Seks skip ble senket, blant disse MT «Rigmor», og to returnerte til svensk havn. Det var store tap og overlevende mannskap ble ført som fanger til Tyskland. Bare to skip, MT «Lind» og MT «B. P. Newton», kom trygt fram til alliert havn. Kaptein Monsen gikk etter ankomsten til Storbritannia til sultestreik i protest mot sjøfolkenes skjebne.

## Krigskorset
I statsråd 21. august 1942 ble skipsfører Monsen tildelt Krigskorset for å ha brutt blokaden og satt kursen mot havn i Storbritannia.

## Referanser
Freden i Poznań

**Freden i Poznań** var en fredsavtale som ble signert den 11. desember 1806 i byen Poznań (idag en del av Polen). Avtalen avsluttet krigen mellom Frankrike og  Kurfyrstedømmet Sachsen som var alliert med Preussen. Avtalen kom istand etter at saksiske og prøyssiske styrker ble beseiret av Napoléon Bonapartes styrker under den andre av Napoleonskrigene.

Sachsen måtte betale 25 millioner franc i erstatning, og forpliktet seg også til å bli en del av Rhinforbundet. I tillegg innebar fredsavtalen at Sachsen ble opphøyd fra å ha vært et kurfyrstedømme til å bli kongeriket Sachsen.
Konteinerformat

**Konteinerformat** er et filformat som har til oppgave å multiplekse datastrømmer. Dette er en forskjell fra en arkivfil, som inneholder datastrømmene etter hverandre.

## Konteinerformater for multimedia
Et typisk bruksområde for konteinerformater er å multiplekse datastrømmer av lyd, video og undertekst. Hver datastrøm svarer til en bestemt Kodek.

Eksempler på slike konteinerformater:
* AVI
* Matroska
* Ogg
Norneulykken

**Norneulykken** var en helikopterulykke som inntraff i Norskehavet ca. 100 nautiske mil vest-nordvest for Brønnøysund den 8. september 1997. Tolv personer omkom i ulykken.

Et helikopter av typen Eurocopter Super Puma som ble operert av Helikopter Service AS var i kontraktfestet transporttjeneste for Statoil til Nornefeltet i Norskehavet vest av Brønnøysund. Den 8. september 1997 klokken 06.00 tok helikopteret av fra Brønnøysund lufthavn med kurs for oljeproduksjonsskipet «Norne».

Ombord var ti passasjerer og en besetning på to. Flygingen forløp som normalt i  fots høyde fram til klokken 06.50, da besetningen observerte korte lysglimt fra et varsellys på instrumentpanelet. Besetningen hadde ikke grunnlag for å forstå at dette var et alvorlig faresignal. Helikopteret nærmet seg «Norne», og besetningen observerte kort tid etter noe som ble antatt å være flere feilindikasjoner.

En begynnende feil i akselforbindelsen mellom høyre motor og hovedgearboksen ble på dette tidspunktet kritisk, noe som førte til at høyre, og deretter venstre, kraftturbin desintegrerte. Dette medførte at vitale kontrollstag for styring av helikopteret ble kuttet og det kom helt ut av kontroll. Samtlige om bord omkom da helikopteret traff havoverflaten. Helikopteret sank på 380 meters dyp.

Havarikommisjonen for sivil luftfart (HSL) gjennomførte undersøkelsen etter ulykken og avga sin rapport  om hendelsesforløp og årsaksforhold 9. november 2001.

## Referanser


## Eksterne lenker
*Havarikommisjonen for sivil luftfart (HSL)
Simone Simons

**Simone Simons** (født 1985) er en nederlandsk sanger.

Hun er vokalist i det nederlandske symfonisk metal-bandet Epica, men har også deltatt på flere av Kamelot sine album.

## Diskografi
;Epica 
* 2003: *The Phantom Agony* 
* 2005: *Consign to Oblivion* 
* 2007: *The Divine Conspiracy* 
* 2009: *Design Your Universe* 

;Kamelot
* 2005:- *[[The Black Halo]]* 
* 2006: *[[One Cold Winter's Night]]* 
* 2007: *[[Ghost Opera]]* 
* 2010: *[[Poetry for the Poisoned]]* 

;Annet
* 2003: Aina – *Days of Rising Doom* 
* 2007: Primal Fear –  *New Religion*
* 2008: Ayreon – *[[01011001]]* 
* 2009: Sons of Seasons – *Gods of Vermin* 
* 2017:  Ayreon - *The Source*

## Referanser


## Eksterne lenker
* 
* 
*
Johan Ulstrup

**Johan Friederich Andreas Thaulow «Fritz» Ulstrup** (født 31. juli 1896 i Risør, død 3. desember 1956 i Horten) var en norsk sjøforsvarsoffiser. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

## Bakgrunn
Ulstrup gikk Sjøkrigsskolen i Horten og ble sjøoffiser i 1918. I årene 1922 til 1924 hadde han et studieopphold i Frankrike. Han tjenestegjorde som lærer ved marineskolen i Bergen fra 1934 til 1939.

## Andre verdenskrig
### Nøytralitetsvernet i 1939–1940
Ved verdenskrigens utbrudd i 1939 ble han satt inn i nøytralitetsvakt. Han ble sjef for Lerøyavsnittet ved Bergen, fikk kommandoen på mineleggeren «Tyr» og rådde over fem vaktbåter og en torpedobåt, i tillegg til Lerøy fort.

### Felttoget i Norge i 1940
Natten til 9. april 1940 ga Ulstrup ordre om utlegging av miner i Raunefjorden, som var viktig for forsvaret av Bergen da tyske krigsskip stevnet inn Korsfjorden med byen som mål. Minene ble utlagt rett foran de tyske krigsskipene og på grunn av en innebygd forsinkelsesmekanisme gikk ikke minene av da disse passerte. Derimot virket minene da forsyningsskip passerte senere samme dag, senere i april og helt ut i mai. Han la ut den siste minen i Vatlestraumen 10. mai 1940. Mineleggingen ble ansett som viktig da flere tyske transportskip gikk tapt. Minene «Tyr» la ut påførte tyskerne et tap på tre forsyningsskip, blant annet «Sao Paulo» og «Liege», to krigsutrustede trålere og en barkasse.

Etter at de tyske krigsskipene hadde tatt seg inn til Bergen ga Ulstrup ikke opp kampen og fortsatte sjømilitære operasjoner mot invasjonsstyrkene. Den 17. april ble han utnevnt til sjef for Hardanger Sjøforsvarsavsnitt og Ulstrup organiserte motstand både til sjøs og på land. Fartøyene han rådde over ble samlet i Uskedal, for å hindre de tyske invasjonsstyrkene å trenge inn i Hardangerfjorden. Det kom til kamp og de norske fartøyene ble enten senket eller tatt av tyskerne.

### I Storbritannia
Ulstrup forlot Norge ombord på MB «Måken» den 19. september 1940 til Storbritannia. Han fikk kommando på jageren «Mansfield» og deltok i april 1941 med denne i raidet på Øksfjord der sildoljefabrikken ble sprengt. Ulstrup tjenestegjorde deretter i Forsvarsdepartementet i London fra 1941 til 1942 og var ved den norske marineavdelingen på Island fra 1942 til 1945.

## Etter krigen
Etter verdenskrigen fortsatte Ulstrup sin tjeneste i Sjøforsvaret. I 1945 ble han sjef for Bodø marineavsnitt. Fra 1946 til 1952 var han minedirektør. I 1952 ble han utnevnt til kontreadmiral og sjef for Marinekommando Øst.

## Utmerkelser
I statsråd 18. desember 1942 ble Ulstrup tildelt Krigskorset med sverd «for fremragende og utrettelig krigstjeneste i Norge i Bergens- og Hardangerfjordavsnittet i tiden 9. april - 17. mai 1940 samt fortsatt innsats i frigjørelseskampen utenfor Norge.» Han ble også tildelt Deltagermedaljen med rosett.

Ulstrup var storoffiser av den etiopiske Keiser Menelik IIs orden.

## Referanser
Lea Ann Parsley

**Lea Ann Parsley** (født 12. juni 1968 Logan i Vest-Virginia), amerikansk skeletonkjører som deltok i de olympiske vinterleker 2002 i Salt Lake City.

Parsley vant en olympisk sølvmedalje i skeleton under vinter-OL 2002 i Salt Lake City. Hun kom på andreplass bak sin landsmann Tristan Gale.

Hun var en av åtte sportsutøvere som bar World Trade Center-flagget under åpningsseremonien 2002 i Salt Lake City.

## OL-medaljer
* 2002  Salt Lake City -  Sølv i skeleton, damer USA

## Eksterne lenker
*
Tristan Gale

**Tristan Gale** (født 10. august 1980), amerikansk skeletonkjører som deltok i de olympiske vinterleker 2002 i Salt Lake City.

Gale ble olympisk mester i skeleton under vinter-OL 2002 i Salt Lake City. Hun vant konkurransen foran sin landsmann Lea Ann Parsley og britiske Alex Coomber

## OL-medaljer
* 2002  Salt Lake City -  **Gull** i skeleton, damer USA

## Eksterne lenker
*
Thomas Fearnley (1880–1961)

**Thomas Fearnley** (født 16. januar 1880 i Kristiania, død 10. januar 1961) var en norsk skipsreder og idrettsleder.

Thomas Fearnley var sønn av skipsreder Thomas Fearnley (1841–1927) og bror av godseier N.O. Young Fearnley.  Faren (Thomas sr.) var sjef og eier av rederiet Fearnley & Eger, som Thomas jr. fikk overta i 1921 og styre frem til 1942 da han ble for syk til å sitte med ansvaret.  Før dette var han president i Norges rederiforbund 1918–21.

Innen sport hoppet han i Holmenkollrennet som ung, og var god i tennis, med på å starte Norges Tennisforbund omkring 1909, der han ble første president. Galopp stod ham nært, både som rytter og som eier, så han fikk startet Norges hesteforbund i 1932 og satt som president de første årene inntil den andre verdenskrig begynte i 1940.

Han var medlem av Den internasjonale olympiske komité (IOC) fra 1927 til 1950 og slik ble han æresmedlem i 1951.  Han innstiftet Fearnleys olympiske ærespris i 1952.

I 1911 hadde han giftet seg med Benedicte Rustad (1886–1976), som var datter av hoffsjef Fritz Rustad.

## Referanser
Du Mu

**Du Mu** (kinesisk: 杜牧; pinyin: *Dù Mù*,Wade-Giles: *Tu Mu*, født 803 i Chang'an i Kina, død 852 samme sted) var en kinesisk dikter under Tang-dynastiet. Han var influert dikterisk av Du Fu, Li Bai, Han Yu og Liu Zongyuan. 

Hans diktning er representert i den viktige 1700-talls-antologien *[[Tre hundre Tang-dikt]]*.

Du Mu var sønn av en stadig dypere forgjeldet familie. I 827 avla han den keiserlige embedsmannseksamen i en alder av 25 år og bekledte etterpå en rekke offentlige embeder. Han han steg aldri særlig høyt i gradene, grunnet at han i 835 skaffet seg mektige motstandere ved å innta et for dem uønsket standpunkt i et tvistespørsmål. 

Du Mu beskjeftiget seg med shi, fu og gammel kinesisk prosa. Han er særlig kjent for sine følsomme og lyriske firelinjere. Dessuten skrev han mange ballader, en kommentar til Krigskunsten og brev med råd til høye embedsbærere.

Du Mu og Li Shangyin kalles gjerne «de små Li-Du» (小李杜), i motsetning til «de store Li-Du», Li Bai og Du Fu.

## Referanser


## Litteratur
* Wolfgang Kubin: *Das lyrische Werk des Tu Mu (803-852)*, Veröffentlichungen des Ostasien-Instituts der Ruhr-Universität Bochum, Band 19, Otto Harrassowitz Verlag, Wiesbaden, 1976
* Wen-kai Kung: *Tu Mu (803-852) his Life and Poetry*, Chinese Materials Center Publications, San Francisco, 1990
Alex Coomber

**Alexandra Andrea «Alex» Coomber** (født **Hamilton** 28. desember 1973), britisk skeletonkjører som deltok i de olympiske vinterleker 2002 i Salt Lake City.

Coomber vant en olympisk bronsemedalje i skeleton under vinter-OL 2002 i Salt Lake City. Hun kom på tredjeplass bak Tristan Gale og Lea Ann Parsley begge fra USA.

## OL-medaljer
* 2002  Salt Lake City -  Bronse i skeleton, damer Storbritannia

## Eksterne lenker
*
Li Shangyin

**Li Shangyin** (kinesisk: 李商隱; pinyin: *Lǐ Shāngyǐn*, også kalt *Yuxisheng* eller *Fannansheng*, født 813 i Henei – nå Qinyang i Henan – i Kina, død 858) var en kinesisk dikter under Tangdynastiet.

Han tok i 837 den keiserlige embedsmannseksamen, og fra året etter, da han giftet seg, og til 847 innehadde han med noen avbrudd en del embeder. Deretter var han virksom for forskjellige militærguvernenter i landets perifere områder.

Sammen med Li He ble han «gjenoppdaget» på 1900-tallet av unge kinesiske forfattere på grunn av imagismen i diktningen. Han er særlig kjent for sine «tittelløse» (無題) dikt.

Hans diktning er representert i den viktige 1700-talls-antologien *[[Tre hundre Tang-dikt]]*.

## Beskrivelse av diktningen
Li var et typisk representant for dikrningen under det sene Tang-dynasti. Hans verker er innholdsmettede, pregnante og rik på allusjoner. Særlig det siste gjør oversettelser til andre språk vanskelige. De politiske, biografiake weller filosofiske implikasjoner som hevdes å forefinnes i mange dikt har vært gjenstand for meget debatt.

Hans mest kjente og kanskje mest kryptiske dikt kalles «Jin Se» (錦瑟 - rett og slett som de to første skrifttegnene, fordi diktet er et av Lis «tittelløse» verker). Diktet består av 56 tegn og utgjør en serie med bilder. Hans «tittelløse» dikt er blitt karakterisert som «ren poesi» av noen moderke kritikere.

Selv om han er best kjent for mer sensuelle dikt, skrev Li i mange genre, noen som satirisk, humoristisk eller sentimentalt. Noen kritikere mener at han er den eneste dikter som i enkelte dikt lykkes i å imitere den maskuline kvalitet i Du Fus verker.

## Referanser


## Litteratur
*Chen Bohai: "Li Shangyin". *[[Encyclopedia of China]]* (Chinese Literature Edition), 1st ed.
* Kôzen Hiroshi: «Trois aspects de la lune dans la poésie Tang : Wang Wei, Li He, Li Shangyin», i *Études chinoises*, no 19, 2000. https://web.archive.org/web/20141222010831/http://www.afec-etudeschinoises.com/IMG/pdf/19-1-Kozen.pdf

## Eksterne lenker
* Li Shangyins levnet 
* Noen av Li Shangyin i tradisjonell kinesisk og i Bynners oversettelse til engelsk.
* Biografi, kinesiske tekster og oversettelser.
* Regelbundne vers av Li Shangyin, med engelsk translitterasjon, pinyin, og med toneleier.
Gregor Stähli

**Gregor Stähli** (født 28. februar 1968), sveitsisk skeletonkjører som deltok i de olympiske vinterleker 2002 i Salt Lake City og 2006 i Torino.

Stähli vant en olympisk bronsemedalje i skeleton under vinter-OL 2002 i Salt Lake City. Han kom på tredjeplass bak Jimmy Shea fra USA og Martin Rettl fra Østerrike. Fire år senere, under vinter-OL 2006 i Torino vant han en ny bronsemedalje i skeleton.

Stähli har blitt verdensmester i skeleton tre ganger,  1994 i Altenberg, 2007 i St. Moritz og 2009 i Lake Placid.

## OL-medaljer
* 2002  Salt Lake City -  Bronse i skeleton, menn  Sveits
* 2006  Torino -  Bronse i skeleton, menn  Sveits

## Eksterne lenker
*
Knut Nesbø

**Knut Nesbø** (1961–2013) var en norsk fotballspiller, musiker og journalist, kjent fra fotballklubben , bandet Di Derre og NRK.

## Liv og virke
Med broren Jo Nesbø ble han i 1979 norgesmester junior med  og debuterte for A-laget under Huib Ruygrok. I sin fjerde A-lagskamp var han med og sikret opprykk til 1. divisjon fotball for herrer 1980 med 3-0 seier hjemme over Pors. Han gikk til  og 3. divisjon avdeling B sent i 1985 og fikk der Drillo som trener. Nesbø scoret med et brassespark da laget vant i serieåpningen borte mot  på Dælenenga grusbane. Han fikk over 29 kamper og scoret minst 14 mål for laget. Nesbø begynte samtidig, tidlig 1986, som sportsjournalist i *[[Aftenposten]]* (mest fotball, basket, bandy og tennis). Han avsluttet med 19 A-lagskamper og ett mål for  i 1990-sesongen.

Omtrent samtidig startet han i bandet Di Derre som ble svært populært over hele landet og solgte mange plater. Nesbø hadde spilt i bandet «Johnny Moonface & The Atlantic Ocean» på ungdomsskolen og var den som skrev fotballsangen «Danseskole på Ullevaal» da  kom til finalen i Norgesmesterskapet i fotball for menn 1994.

Han gikk ut av Journalisthøyskolen i 1992 og skrev en avhandling med Halvor Lea (1965), en språkstudie der de dokumenterer en økning i bruken av pronomenet *jeg* i avisenes sportsreportasjer fra 1960 til 1990. I desember 1996 begynte han i NRK etter overgangen fra Aftenposten. Nesbø var i sitt første år, blant annet, med til Fotball-VM 1998. Fra 2007 var han programleder i fotballmagasinet «Bakrommet» på NRK som han også var initiativtager til og drev frem til 2012.

Han vokste opp i Oslo og Molde og var bror av Per Auran Nesbø (født 1955) og Jo Nesbø (født 1960). Han var sønn av Per Ingvar Nesbø (1922–94) og Kirsten Hammervoll Nesbø (1927–2007).

## Diskografi
### Di Derre

* *[[Den Derre med Di Derre]]* (1993)
* *[[Jenter & Sånn]]* (1994)
* *[[Gym (album)|Gym]]* (1996)
* *[[Slå meg på! (Popmusikk)]]* (1998)
* *[[Di beste med Di Derre]]* (2006)
* *[[Historien om et band]]* (2013)
;Singler/EP-er
* *Børs cafe/Stein i skoa* (1992)
* *90-meters bakken/Vampyren* (1992)
* *75 (93-høstversjon)* (1993)
* *Jenter* (1994)
* *Rumba med Gunn (1-2-3)* (1994)
* *Ba-ba-ba* (1994)
* *Pen* (1995)
* *Vårt korps* (1996)
* *Selvfølgelig* (1996)
* *[[Gym (EP)|Gym]]* (1996)
* *[[To fulle menn]]* (1997)
* *Slå meg på* (1998)
* *14 kvinner* (1998)
* *Festen* (2006)

## Referanser


## Eksterne lenker
*
Ripuariske frankere

De **ripuariske frankerne** (latin: ***Ripuarii***) var en undergruppe av frankerne som bodde i et område langs midtre deler av Rhinen i romertiden. 

Romernes navn på disse stammene, *Ripuarii*, med variantene *Ripaurii* og *Riparii*, kan ha sin opprinnelse i ordet for «elvebredde» på latin, *ripa*, og i så fall henspille på bostedet deres, i kontrast til de saliske frankerne, som bodde lenger ute, og har navnet sitt enten etter elven *Sal* (IJssel)  eller etter det at det bodde nær (den salte) sjøen.) Den første som nevner et folk som kan være de samme som ripuarierne, selv om navnet kunne betegne andre elveboere også, er Jordanes, som omkring 551 fører opp *Riparii* i verket *[[Getica (Jordanes)|Getica]]* blant Aetius' allierte  i *[[slaget ved Chalons]]*:

:*«Hi enim affuerunt auxiliares:  Franci, Sarmatae, Armoriciani, Liticiani, Burgundiones, Saxones, Riparii, Olibriones ...»*

I første halvdel av 600-tallet ble en lovbok for de ripuariske frankerne skrevet, Lex Ripuaria.

## Referanser


## Litteratur
* Chisholm, Hugh (1910). *Franks*, i *The Encyclopædia Britannica: A Dictionary of Arts, Sciences, Literature and General Information*, V. 11, ss. 35-36.http://books.google.com/books?id=mEcEAAAAYAAJ&dq
* Jordanes (ca. 551 AD). *Getica*, v. 191. Oversettelsen etter tilgang 1. november 2007. http://www.hieronymus.us/Goths/Goths2.htm 
* Perry, Walter Copland. (1857) *[http://books.google.com/books?id=NuoJAAAAIAAJ&dq The Franks, from Their First Appearance in History to the Death of King Pepin]*. Longman, Brown, Green: 1857. 
* Rivers, Theodore John. (1986) *Laws of the Salian and Ripuarian Franks.* New York: AMS Press, 1986. 
* *France: Early Frankish Period*, i *Encyclopædia Britannica*, s. 119. Tilgang 1. november 2007, fra *Encyclopædia Britannica Online.*http://www.britannica.com/eb/article-40265
Martin Rettl

**Martin Rettl** (født 25. november 1973), østerriksk skeletonkjører som deltok i de olympiske vinterleker 2002 i Salt Lake City og 2006 i Torino.

Rettl vant en olympisk sølvmedalje i skeleton i vinter-OL 2002 i Salt Lake City. Han kom på andreplass bak Jimmy Shea fra USA.

Rettl ble verdensmester i skeleton 2001 i Calgary.

## OL-medaljer
* 2002  Salt Lake City -  Sølv i skeleton, menn  Østerrike

## Eksterne lenker
*
Liu Zongyuan

**Liu Zongyuan** (kinesisk: 柳宗元, pinyin: *Liǔ Zōngyuán*, Wade-Giles: **Liu Tsungyüan**, født 773 i det som nå er Yongji i provinsen Shanxi i Kina, død 28. november 819), stilnavn **Zihou** (子厚), var en kinesisk forfatter som bodde i Chang'an under  Tangdynastiet. 

Liu grunnla sammen med  Han Yu det som er blitt kjent som den klassiske prosabevegelse. 

Han ble også tradisjonelt regnet som en av *[[de åtte store prosamestere av Tang og Song]]*. Hans diktning er representert i den viktige 1700-talls-antologien *[[Tre hundre Tang-dikt]]*.

## Liv og virke
### Mandarin i hovedstaden
Hans embedsmannskarriere var til å begynne med fremgangsrik. Men så ble han med i en reformbevegelse som slo feil. 

Mot slutten av keiser Dezongs regjeringstid ble det rettet kritikk mot den økende makt som noen av keiserens undergivne hadde klart å tilskanse seg, blant dem var et særlig stort antall evnukker. Rundt århundreskiftet ble det dannet en gruppe reformatorer ledet av Wang Shuwen og Wang Pi, to rådgivere for kronprins Li Song. Liu Zongyuan, sammen med embetsmannsstipendiat Liu Yuxi, var også tilhenger av oppfordringer til administrativ reform for å få slutt på forhold som ble oppfattet som favorisering. 

Keiser Dezongs død og tronbestigelsen av Li Song under tempelnavnet Shunzong brakte reformbevegelsen nesten til suksess. Men den nye keiseren var da allerede syk; han døde etter bare åtte måneders regjeringstid. 
### Sendt bort fra hovedstaden
Hans sønn, keiser Xianzong, avsatte reformatorene fra vervet og forviste dem fra hovedstaden Chang'an. Liu Zongyuan ble forvist først til Yongzhou i Hunan, og så til Liuzhou i Guangxi, der han etterhvert ble byguvernør. 

Hans eksil ble til en velsignelse for hans litterære karriere: Han fikk tid til å forfatte dikt, fabler, reflekterende reiseskildringer og essays der han bragte inn og forente elementer fra konfucianisme, taoisme og buddhisme. Men hans skrifter gir også uttrykk for en buddhismekritisk reformkonfucianisme, som noen andre representanter holdt seg til i løpet av hans levetid. Blant hans verker var det også didaktiske fabler og satiriske lignelser om politisk grusomhet og sosial nød.

Hans best kjente reiseskildringer er hans *[[Åtte beretninger om ekskursjoner i Yongzhou]]* (永州八游记). Rundt 180 av hans dikter er bevarte. Opplevelsen av naturlig skjønnhet langt fra hovedstaden og opplevelsen av bøndenes vanskelige levekår var viktige for ham.

## Referanser


## Litteratur
*Qian Zonglian: ''Liu Zongyuan''. *[[Encyclopedia of China]]* (Chinese Literature Edition), 1st ed.
*Jo-shui Chen: *Liu Tsung-yüan and Intellectual Chang in T'ang China, 773-819*, Cambridge: Cambridge University Press, 1992.
*William H. Nienhauser Jr., Charles Hartmann, William Bruce Crawford, Jan W. Walls og Lload  Neighbours: *Liu Tsung-yüan*, New York: Twayne Publishers Inc., 1973.

## Eksterne lenker
* Liu Zongyuan i Wengu tekstbase, fem dikt i original og på engelsk.
* Biografi og oversettelse av fem dikt.
Duff Gibson

**Duff Gibson** (født 1966) er en canadisk skeletonkjører som deltok i de olympiske vinterleker 2002 i Salt Lake City og 2006 i Torino.

Gibson ble olympisk mester i skeleton under vinter-OL 2006 i Torino. Han vant konkurransen foran sin landsmann Jeff Pain og Gregor Stähli fra Sveits. 
 
Gibson ble verdensmester i skeleton 2004 i Königssee.

## OL-medaljer
* 2006  Torino -  **Gull** i skeleton, menn  Canada

## Referanser


## Eksterne lenker
*
Shelley Rudman

**Shelley-Marie Rudman** (født 23. mars 1981), britisk skeletonkjører som deltok i de olympiske vinterleker 2006 i Torino og 2010 i Vancouver.

Rudman vant en olympisk sølvmedalje i skeleton under vinter-OL 2006 i Torino. Hun kom på andreplass bak Maya Pedersen fra Sveits.

## OL-medaljer
* 2006  Torino -  Sølv i skeleton, damer Storbritannia

## Referanser


## Eksterne lenker
* 
* 
*
Mellisa Hollingsworth-Richards

**Mellisa Hollingsworth-Richards** (født 4. oktober 1980 i Eckville i  Alberta), canadisk skeletonkjører som deltok i de olympiske vinterleker 2006 i Torino og 2010 i Vancouver.

Hollingsworth vant en olympisk bronsemedalje i skeleton under vinter-OL 2006 i Torino. Hun kom på tredjeplass bak Maya Pedersen fra Sveits og britiske Shelley Rudman.

## OL-medaljer
* 2006  Torino -  Bronse i skeleton, damer  Canada

## Referanser


## Eksterne lenker
* 
*
Lars Pedersen

**Lars Pedersen** er navnet til flere personer:

* Lars Pedersen (musiker) – en norsk musiker fra enmannsbandet When
* Lars Pedersen (politiker) – en norsk stortingsrepresentant (1922–1924) 
* Lars Pedersen (regissør) – en dansk regissør
When

**When** er enmannsbandet til **Lars Pedersen** (født 1961 i Oslo). 

Pedersen startet enmannsbandet i 1983 under navnet Hospital Blimp, men endret etter hvert navnet til When. Bandet opererer innen en rekke ulike musikkstiler og blander elementer fra ulike sjangere som psykedelia, avantgarde, eksperimentell, pop, elektronika, samtidsmusikk, klassisk musikk og støymusikk. Pedersen spiller selv de aller fleste instrumenter og komponerer all musikk. Bandet ga ut debutalbumet *Drowning but Learning* i 1987, og har siden gitt ut totalt 15 album (pr. 2012). I forbindelse med utgivelsen av albumene *The Lobster Boys* (2001) og *Pearl-Harvest* (2003) var bandet utvidet med  på trommer og melodika og  på gitar. Albumene *Misshimmisshimmisshim* i 2011 og *Whensday* i 2012 ble til gjennom tett samarbeid med Haakon Ellingsen (som også var medlem i The Last James).

When har blitt nominert til Spellemannprisen i åpen klasse to ganger: 2003 for *Pearl-Harvest* og 2009 for *Homage Series Vol. 1: Sun Ra*.

## Diskografi
* *[[Drowning But Learning]]* (Witchwood, 1987)
* *[[Death in the Blue Lake]]* (Witchwood, 1988)
* *[[Black White and Grey]]* (ReR Megacorp/Tatra, 1991)
* *[[The Black Death (Svartedauen)]]* (Tatra, 1992)
* *[[Prefab Wreckage]]* (Tatra, 1994)
* *[[Gynt (album)|Gynt]]* (Tatra, 1997)
* *[[Psychedelic Wunderbaum]]* (Jester Records, 1999)
* *WriterCakebox: The Unblessed World of When 1983–1998* (Jester Records, 1999) samleplate
* *[[The Lobster Boys]]* (Jester Records, 2001)
* *Sunshine Superhead* (Jester Records, 2002) cd-singel
* *[[Pearl-Harvest]]* (Jester Records, 2003)
* *[[Whenever]]* (Jester Records, 2004) 
* *[[Trippy Happy]]* (Jester Records, 2007)
* *[[You Are Silent]]* (Jester Records, 2008)
* *[[Homage Series Vol. 1: Sun Ra]]* (Jester Records, 2009)
* *[[Misshimmisshimmisshim]]* (Jester Records, 2011)
* *[[Whensday]]* (Jester Records, 2012)

## Eksterne lenker
* 
*  Biografi fra Norsk pop- og rockleksikon
* When på MySpace
Jeff Pain

**Jeffery «Jeff» Pain** (født 14. desember 1970 i Anchorage i Alaska, USA), er en canadisk skeletonkjører som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Pain vant en olympisk sølvmedalje i skeleton under vinter-OL 2006 i Torino. Han kom på andreplass bak sin landsmann Duff Gibson. 
 
Pain har blitt verdensmester i skeleton to ganger,  2003 i Nagano og 2005 i Calgary.

## OL-medaljer
* 2006  Torino -  Sølv i skeleton, menn  Canada

## VM-medaljer
*  - Calgary 2005 Gull skeleton.
*  - Nagano 2003 Sølv skeleton.
*  - Calgary 2001 Sølv skeleton.

## Referanser


## Eksterne lenker
*
Jacob Hübner

**Jacob Hübner** (1761–1826) var en tysk entomolog.

## Virke
Som zoolog arbeidet blant annet med å klassifisere insekter, særlig sommerfuglene. Han var en av de tidligste entomologene i Europa som begynte et systematisk arbeide på denne gruppen og han beskrev (autor) mange av de vanligste artene av sommerfugler, men også mange slekter og andre grupper.

Hübner var en dyktig designer og tegner. I tre år arbeidet han som dette i en bomullsfabrikk i Ukraina. På fritiden samlet han sommerfugler og både tegnet og beskrev dem. Sammen med noen arter fra hans hjemsted, Augsberg, ble de utgitt i arbeidet: *Beiträge zur Geschichte der Schmetterlinge* (1786–1790). Hübners viktigste arbeide var *Tentamen*, som utkom noe senere.

## Forfatterskap - eget arbeid
Hübner har skrevet en rekke publikasjoner innen sitt fagfelt.
* 1786–1790 – *Beiträge zur Geschichte der Schmetterlinge* Augsberg. (tysk)
* 1793 – *Sammlung auserlesener Vögel und Schmetterlinge, mit ihren Namen herausgegeben auf hundert nach der Natur ausgemalten Kupfern*. (tysk) 
* 1796–1805 – *Sammlung Europäischer Schmetterlinge*, “Collection” European butterflies (engelsk) 
* 1806–1824 – *Geschichte europaischer schmetterlinge*, History of European butterflies. (engelsk) 
* 1806 – *Tentamen determinsationis, digestionis atque demonationis singularum stirpium Lepidopterorum, peritis ad inspiciendum et dijudicandum communicatum* – Preliminary examination – An attempt to fix, arrange and name the individual races of Lepidoptera to experts for examination and the expression of an opinion. (engelsk) 
* 1822 – *Systematisch-alphabetisches Verzeichnis aller bisher bey den Fürbildungen zur Sammlung europäischer Schmetterlinge angegebenen Gattungsbenennungen*. (tysk)

## Som medforfatter
* 1806–1834 – *Sammlung Exotischer Schmetterlinge*, “Collection” exotic butterflies 2 vols. Augsburg. (med Carl Geyer og Gottlieb August Wilhelm Herrich-Schäffer). (engelsk)

## Utgitt etter hans død
* 1937 – Francis Hemming. *Hübner: A bibliographical and systematic account of the entomological works of Jacob Hübner, and of the supplements thereto by [[Carl Geyer]], [[Franz Anton Gottfried Frölich|Gottfried Franz von Frölich]], og [[Gottlieb August Wilhelm Herrich-Schäffer]].* London: Royal Entomological Society of London. 2 volum.

## Referanser


## Eksterne lenker
* 
* Biolib Stueber Scans of *Nachtschmetterlinge*
* Von der Natur fasziniert ... Frühe Augsburger Naturforscher und ihre Bilder (Jacob Hübner, Gottlieb Tobias Wilhelm, Christian Friedrich Freyer, Johann Friedrich Leu, Jakob Friedrich Caflisch, Andreas Wiedemann), herausgegeben von Eberhard Pfeuffer, Augsburg: Wißner-Verlag, 2003, ISBN 978-3-89639-392-0
Hello Zepp

**«Hello Zepp»** er en del av Saw-filmseriens lydspor. Låten dukker opp flere ganger, og under flere navn og versjoner i løpet av filmserien, ofte i sammenheng med oppsummeringen i slutten av hver film.

Låten ble komponert av Charlie Clouser og dukket for første gang opp i slutten av Saw, den første filmen i Saw-filmserien. Låten skulle bringe en dramatisk tone til avslutningen av filmen, hvor det avsløres at motstanderen Zep Hindle bare er et offer for den virkelige morderen, the Jigsaw Killer (puslespill-morderen). 

Selv om navnet til rollefiguren i filmen er «Zep», staves navnet i tittelen på låten «Zepp».

## Eksterne lenker
*
Alec John Such

**Alec John Such** (født 14. november 1952 i Yonkers i New York, død 5. juni 2022) var en amerikansk bassist som spilte i bandet Bon Jovi. Han forlot bandet i 1994 og har ikke offisielt blitt erstattet. I tillegg til å spille bassgitar koret også Such og til tider sang han deler av hovedstemmen i «Blood on Blood» på konserter.

Han har ungarsk opprinnelse (hans etternavn er *Szűcs* på ungarsk). I 2018 ble Bon Jovi og dermed Such innvotert i Rock and Roll Hall of Fame.

## Referanser


## Eksterne lenker
* 
*
Hübner (andre betydninger)

**Hübner** er et familie eller slektsnavn.

* Danuta Hübner (1948- ) – polsk økonomiprofessor, diplomat og politiker
* Jacob Hübner (1761–1826) – tysk entomolog
* Johan Hübner von Holst (1881–1945) – svensk skytter (olympiske leker)